
Z A P I S N I K
s 23. (dvadesettreće) sjednice Vijeća Mjesnog odbora Središće,
održane u utorak, 21. ožujka 2023. godine

Sjednica je održana u prostoru Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Juraj Barbarić, Ana Biškup, Valko Erdeljac, Marko Kožul, Benjamin Vuković, Branko Banković, Goran Čačić.

Gosti: Marinko Macan, Vojina Bakića 6 (predstavnik suvlasnika stanara)

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (7 „za“) prihvaćen zapisnik s 22. (dvadeset druge) sjednice Vijeća Mjesnog odbora Središće, održane u srijedu, 15. veljače 2023. godine.


USVAJANJE DNEVNOG REDA
Jednoglasno je (7 „za“) prihvaćen dnevni red koji glasi:


DNEVNI RED

1. Izvješće o radu VMO Središće za 2022.
2. Program rada VMO Središće za 2023.
3. [bookmark: _Hlk130292389]Prijedlog zaključka o planu utroška sredstava s pozicije „ostali nespomenuti rashodi poslovanja“ za 2023.
4. Asfalterski program VMO Središće za 2023. – zaključak, donosi se
5. Povremeno korištenje prostora – SDP – zaključak, donosi se
6. Pitanja, prijedlozi i obavijesti






AD. 1. Izvješće o radu VMO Središće za 2022.

Predsjednik MO Središće je dao na usvajanje Izvješće o radu za 2022. godinu koje je prethodno poslano svim članovima odbora mailom.
Izvješće je usvojeno s pet glasova za i dvoje suzdržano (Goran Čačić i Juraj Barbarić).



Izvješće o radu Vijeća Mjesnog odbora Središće
za  2022. godinu


1. UVODNE NAPOMENE

 Vijeće Mjesnog odbora Središće je svoj rad i djelovanje usmjerilo na razvoj mjesnog odbora, a na temelju Statuta Grada Zagreba, Poslovnika o radu Vijeća Mjesnog odbora Središće i Pravila Mjesnog odbora Središće.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanjem u donošenju odluka Vijeća Gradske četvrti Novi Zagreb – istok, te se vodilo računa o ispunjenju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Središće.
Dana 24. lipnja 2021. godine, konstituiran je četvrti saziv Vijeća Mjesnog odbora Središće.
Koristeći podatke iz zapisnika sa sjednica Vijeća Mjesnog odbora Središće iskazujemo zbirne brojčane pokazatelje o osnovnim oblicima rada Vijeća Mjesnog odbora Središće.

3. 	SJEDNICE VIJEĆA
3.1.	 Održano sjednica Vijeća
	U 2022. godini ukupno je održano 12 sjednica Vijeća Mjesnog odbora Središće.

3.2. Točke dnevnog reda

		Ukupni broj točaka dnevnog reda na svim sjednicama Vijeća Mjesnog odbora Središće u 2022. godini je 83, odnosno prosječno 7 točaka dnevnog reda po sjednici Vijeća.

3.3. Trajanje sjednica Vijeća

		Ukupno vrijeme trajanja sjednica Vijeća Mjesnog odbora Središće u 2022. godini je 12 sati i 58 minuta, odnosno prosječno trajanje svake sjednice je 1 sat i 5 minuta.

3.4. Prisutnost članova Vijeća sjednicama

		Prisutnost članova Vijeća Mjesnog odbora Središće sjednicama Vijeća u 2022. godini je u prosjeku 6 od 7 članova Vijeća.

3.5. Hitni sazivi sjednica i dopunske točke Dnevnog reda

		Nije bilo sazvanih sjednica po hitnom postupku u 2022. godini.
	            Bilo je ukupno 7 dopunskih točaka dnevnog reda u 2022. godini.

3.6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donesenih na sjednicama Vijeća Mjesnog odbora Središće u 2022. godini je 66.
                  

3.7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Mjesnog odbora Središće koji su sudjelovali u raspravi po pojedinoj točci dnevnog reda u 2022. godini je 6.

            Točaka dnevnog reda koje su usvojene jednoglasno na sjednicama Vijeća Mjesnog odbora Središće u  2022. godini je bilo ukupno 61.

3.8. Redovitost pozivanja na sjednice Vijeća

		Na sjednice Vijeća Mjesnog odbora Središće pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

3.9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Središće u 2022. sudjelovalo je ukupno 4 građana.

3. 1. 1. Radna tijela Vijeća

		Vijeće Mjesnog odbora Središće osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Središće su:

Mandatno povjerenstvo.

3. 1. 2. Predsjednik Vijeća

		Dužnosti predsjednika Vijeća definirane su odredbama Poslovnika o radu Vijeća Mjesnog odbora Središće (članak 21.) i te odredbe predstavljaju osnov za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Središće, odnosno predsjednik Vijeća, daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

3. 1. 3. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Središće (članak 22.)

3. 1. 4. Članovi Vijeća

Prava i dužnosti članova Vijeća određena su odredbama članka 23. Poslovnika  o radu Vijeća Mjesnog odbora Središće.

4.	SADRŽAJ RADA VIJEĆA

		Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Novi Zagreb – istok za 2023. godinu.


5.	         ZAKLJUČNE OCJENE

	Vijeće Mjesnog odbora Središće svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.
AD. 2. Program rada VMO Središće za 2023.
Prijedlog programa rada Vijeća Mjesnog odbora Središće usvojen je s četiri (4) glasa i tri (3) suzdržana glasa (Marko Kožul, Juraj Barbarić, Goran Čačić).


P R O G R A M   R A D A
VIJEĆA MJESNOG ODBORA SREDIŠĆE
za 2023.  godinu

I. POLAZNE OSNOVE

                Djelovanje Vijeća Mjesnog odbora Središće (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2023. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2023. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
5. donošenje izvješća o radu za 2022. godinu;

6. donošenje Plana malih komunalnih akcija za 2023. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.
IV. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu grada Zagreba, ocijeni značajnim. 


AD. 3. Prijedlog zaključka o planu utroška sredstava s pozicije „ostali nespomenuti rashodi poslovanja“ za 2023.

Prijedlog je jednoglasno usvojen sa sedam (7) glasova za.

Z A K LJ U Č A K
o prijedlogu utroška sredstava s pozicije Ostali nespomenuti rashodi poslovanja


I. Vijeće Mjesnog odbora Središće iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2023. raspolaže sa 960,00 EUR.

II. Vijeće Mjesnog odbora Središće predlaže utrošak sredstava iz točke I. ovog zaključka na sljedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                    180,00 EUR                   
2. Materijal neophodan za rad Vijeća (uredski materijal i sredstva za čišćenje)	                                                                                    180,00 EUR 

3.   Promocija rada Vijeća (Dan Mjesnog odbora)                           600,00 EUR
				        
                                                                                                        
                                                                                                                 Ukupno: 960,00 EUR

III.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.


AD. 4. Asfalterski program VMO Središće za 2023. – zaključak, donosi se
VMO Središće je na 21. sjednici dalo prijedlog projekata za Asfalterski program za 2023. Međutim, obnova „betonskih kocki“ na pješačkim nogostupima se ne može financirati iz Asfalterskog programa obzirom da se ne radi o asfaltiranju. 
Stoga se predlaže da se kompletan iznos asfalterskog programa za 2023. u iznosu od 38.843,00€ prepusti za realizaciju projekta obnove parkirališta na adresi S.R.Njemačke 4-6, sa zapadne strane zgrade, te da se projekt realizira u sklopu Plana komunalnih aktivnosti za 2023.


ZAKLJUČAK
o asfalterskom programu VMO Središće za 2023.

1. VMO Središće usvaja jednoglasno prijedlog da se kompletan iznos asfalterskog programa za 2023. u iznosu od 38.843,00€ prepusti za realizaciju projekta obnove parkirališta na adresi S.R.Njemačke 4-6, sa zapadne strane zgrade, te da se projekt realizira u sklopu Plana komunalnih aktivnosti za 2023.

2. Ovaj Zaključak dostavlja se Vijeću Gradske četvrti Novi Zagreb – istok.


AD.5. Povremeno korištenje prostora - SDP
Dobiven je zahtjev stranke SDP za korištenje prostora Mjesnog odbora Središće.
Zahtjev se odnosi na termin 1. i 3. utorak u mjesecu od 18-20h, koji se i do sada koristio. 

ZAKLJUČAK
o povremenom korištenju prostorija MO Središće

1. VMO Središće jednoglasno je (sa 7 glasova) usvojilo prijedlog stranke SDP za korištenje prostora Mjesnog odbora Središće 1. i 3. utorak u mjesecu od 18-20h.

2. Ovaj Zaključak dostavlja se Vijeću Gradske četvrti Novi Zagreb – istok i SDP-u.


AD. 6. Pitanja, prijedlozi i obavijesti

1. Marinko Macan (predstavnik suvlasnika stanara Vojina Bakića 6) iznio je problem korištenja spremnika na adresi Vojina Bakića 6. Prolaz između Vojina Bakića 4 i 6 je predložen za nove spremnike no nije postojala suglasnost sustanara na lokaciji V. Bakića 4 i 6. G. Macan zatražio je novi izlazak komisije koja nije dozvolila spremnik na javnoj površini. Ulaz Vojina Bakića 6 sudjelovao je u izradi ograde za spremnik koji koriste stanari ulaza 8 i 10, te u dogovoru s tim ulazima koristi taj spremnik. Uz suglasnost ulaza Vojina Bakića 8 i 10, Mjesni odbor Središće podržava prijedlog da se spremnici ulaza V. Bakića 6 svrstaju na postojeću lokaciju koja se već koristi. 
Mjesni odbor podržava prijedlog i prosljeđuje Gradskoj četvrti Novi Zagreb- istok na znanje. 

2. Prigovor HEP-u - Valko Erdeljac je zamolio Marka Kožula  Gorana Čačića da dostave fotografije koje idu uz dopis HEP-u kako bi se uputila žalba zbog loše sanacije ceste nakon obnove vrelovoda. 

3. Problem s očevidom – 1. ožujka 2023. održan je očevid na raskrižju Stonske ulice i Ulice Brune Bušića (kod Mlinara). Razlog organizacije očevida je utvrđivanje mogućnosti i potreba za dodatnim povećanjem sigurnosti pješačkog prijelaza. Na očevidu su prisustvovali gospodin Goran Tomić iz Sektora za Promet, vijećnik Marko Kožul i predsjednik VMO Središće Benjamin Vuković.

Za predmetno raskrižje je Gradski ured za obnovu, izgradnju, prostorno uređenje, graditeljstvo, komunalne poslove i promet dana 2. studenog 2021. donio rješenje KLASA: UP/I 340-08/21-002/2228, UR.BROJ: 251-13-41-1/003-21-2 u kojem se određuje uklanjanje prometne signalizacije C02 u Ulici Brune Bušića kod kbr. 11 i  16, te određuje postava prometne signalizacije C02 (2) uz postavu na kontrastnoj podlozi višeg koeficijenta retrorefleksije u Ulici Brune Bušića kod kbr. 11 i 16.

Unatoč periodu od preko godinu dana, radovi iz navedenog rješenje nisu izvršeni, te je gospodin Tomić izrazio nezadovoljstvo ponovnim zahtjevom VMO Središće za dodatnim povećanjem sigurnosti pješaka u prometu obzirom da predloženo rješenje nije izvedeno te se ne može utvrditi poboljšanje situacije.

Gospodin Tomić je izjavio da će provesti analizu prometa na predmetnom raskrižju, te u Ulici Julija Knifera (pored kafića Linea) kako bi dobio bolji uvid u prometnu situaciju u naselju, te nije vidio potrebu stavljanja uspornika na predmetne lokacije obzirom da se prijedlog, unatoč čestim problemima koje se događaju na te dvije lokacije (prolazak djece prema školi u ulici Brune Bušića, te prelazak ceste Julija Knifera stanara zgrada koji idu prema Kauflandu i Meandru). Marko Kožul će pripremiti dopis prema Gradskom uredu za obnovu, izgradnju, prostorno uređenje, graditeljstvo, komunalne poslove i promet (Sektoru za promet) i još jednom tražiti rješenje prometnog problema na dvije navedene lokacije. 


Sjednica je završena u 18:50 sati.




ZAPISNIK VODILA:

Ana Biškup
_________________________

ZAPISNIK IZRADIO:

Benjamin Vuković
___________________
      

KLASA: 024-08/23-003/602
URBROJ: 251-13-11-9-23-2
Zagreb, 21. ožujka 2023.                                 


                                                                                          PREDSJEDNIK
                                                                    VIJEĆA MJESNOG ODBORA SREDIŠĆE

   							     Benjamin Vuković
